Пиреј

[мини|десно|200п|Корица на романот „[Пиреј (роман)|Пиреј“]]
**Пиреј** или **коштрева** () — мошне застапено повеќегодишно растение од семејството на тревите (*Poaceae*) автохтоно во Европа, Азија, на Арктикот и во северна Африка. Пренесено е и во други северни краишта со умерена клима, како фуражна култура и за спречување на одрони.

Пирејот во целиот свет се смета за инвазивен коров. и е многу тежок за отстранување бидејќи ризомите се преплетуваат со корените на другите растенија. Дополнителна потешкотија задава фактот што секој откинат ризом потоа се развива во посебно растение.

## Опис
Растението има ползечки ризоми со чија помош се брзо се шири низ тревнатите површини. Има сплеснати влакнести листови со исправени цветни шилести класчиња. Стебленцата растат до висина од 40–150&nbsp;см. листовите се прави, со должина од 15–40&nbsp;см и широки 3–10&nbsp;мм при основата на растението, а оние повисоко на стебленцата се широки по 2–8,5&nbsp;мм. Цветните класчиња се долги 10–30&nbsp;см со боцки долги 1–2&nbsp;см, широки 5–7&nbsp;мм, а дебели 3&nbsp;мм и имаат 3-8 цветчиња. Плевата е долга 7–12&nbsp;мм и обично нема осил или има мошне краток.

Цвета од крајот на јуни до крајот на август (на северната полутопка).

## Таксономија
Според најновата класификација, пирејот има три подвида, од кои едниот има уште еден свој вариетет:
**Elytrigia repens* subsp. *repens* — речиси целиот ареал.
***Elytrigia repens* subsp. *repens* var. *repens* — без осил или, ако го има, е многу краток.
***Elytrigia repens* subsp. *repens* var. *aristata* (Döll) P.D.Sell —  има осил, долг до 15&nbsp;мм.
**Elytrigia repens* subsp. *elongatiformis* (Drobow) Tzvelev (syn. *Elytrigia elongatiformis* (Drobow) Nevski) — средна и југозападна Азија, и крајот на југоисточна Европа (Украина).
**Elytrigia repens* subsp. *longearistata* N. R. Cui — западна Кина (Синѓанг).

Познато е дека постојат и пиреи вкрстени со разни сродни треви, како што е гускината трева *Elytrigia juncea* (*Elytrigia × laxa* (Fr.) Kerguélen), *Elytrigia atherica* (*Elytrigia × drucei* Stace), and with the јачмен species *[[Hordeum secalinum]]* (*× Elytrordeum langei* (K. Richt.) Hyl.).

## Екологија
Листовите се значајни како фуражна култура за разни тревопасни животни. Семките ги јадат неколку вида на птици што живеат во тревести предели, особено стрнарките и ѕвингалките. Со листовите се хранат и гасениците на некои видови пеперутки.

## Културно значење

Поради неговата истрајност и неистребливост, во македонската култура и книжевност пирејот го симболизира македонскиот народ. Најпознато дело на оваа тематика е романот „Пиреј“ (1980) од Петре М. Андреевски. Во чест на писателот и на значењето на оваа симболика, секоја година се одржува културната манифестација „Славење на пирејот“ во неговото родно место Слоештица, Демирхисарско.

## Галерија

Податотека:Elymus.repens.jpg|Цветно класче
Податотека:Kweek ligula Elytrigia repens.jpg|Лигула
Податотека:Kweek rizomen Elytrigia repens.jpg|Ризоми
Податотека:Kweek Elytrigia repens.jpg|Наполно развиен пиреј


## Поврзано
* Плевел
* Житарки
* Троскот

## Наводи

## Надворешни врски

* Пиреј, колку упорен толку и лековит  
* 
* 

Категорија:Треви
Категорија:Фуражни култури
Категорија:Флора на Македонија
Категорија:Флора на Европа
Категорија:Флора на Азија
Категорија:Лековити растенија
Категорија:Таксони опишани од Карл Линеј
Категорија:Растенија опишани во 1753 година